กองทุนชี้ ปัญหามาบตาพุดสาหัสกว่าการเมือง
นางวรวรรณ ธาราภูมิ กรรมการผู้จัดการ นายกสมาคมบริษัทจัดการลงทุน และกรรมการผู้จัดการ บริษัทหลักทรัพย์จัดการกองทุน (บลจ.) บัวหลวง กล่าวว่า ภาครัฐควรจัดการกับปัญหามาบตาพุดให้จบโดยเร็ว โดยคำนึงถึงเศรษฐกิจและประชาชนเป็นสำคัญ เพราะมองว่าผลกระทบจากมาบตาพุดหนักกว่าปัญหาการเมืองในประเทศ หากยอมเสียหายไปบ้างในวันนี้ดีกว่าปล่อยให้ยืดเยื้อความเสียหายยิ่งเพิ่มขึ้น และนักลงทุนต่างชาติก็ไม่กล้าเข้ามาลงทุนในไทย เพราะการลงทุนต้องใช้เงินมาก
16 ธ.ค. 2552

นางวรวรรณ ธาราภูมิ กรรมการผู้จัดการ นายกสมาคมบริษัทจัดการลงทุน และกรรมการผู้จัดการ บริษัทหลักทรัพย์จัดการกองทุน (บลจ.) บัวหลวง กล่าวว่า ภาครัฐควรจัดการกับปัญหามาบตาพุดให้จบโดยเร็ว โดยคำนึงถึงเศรษฐกิจและประชาชนเป็นสำคัญ เพราะมองว่าผลกระทบจากมาบตาพุดหนักกว่าปัญหาการเมืองในประเทศ หากยอมเสียหายไปบ้างในวันนี้ดีกว่าปล่อยให้ยืดเยื้อความเสียหายยิ่งเพิ่มขึ้น และนักลงทุนต่างชาติก็ไม่กล้าเข้ามาลงทุนในไทย เพราะการลงทุนต้องใช้เงินมาก
 อย่างไรก็ตามในแง่ของกองทุนของบริษัทไม่ได้รับผลกระทบจากปัญหามาบตาพุดที่เกิดขึ้นและมองว่าอัตราการเติบโตของเศรษฐกิจไทยในปีหน้าระดับ 3-3.5% น่าจะเป็นไปได้ ส่วนกำไรของบริษัทจดทะเบียน (บจ.) คาดว่าจะเติบโตประมาณ 10-15% จากปีนี้ โดยนำปัญหาจากมาบตาพุดเข้ามาพิจารณาแล้ว ขณะที่ราคาน้ำมันในตลาดโลกคาดว่าจะอยู่ที่ 80-85 เหรียญสหรัฐต่อบาร์เรล เพิ่มขึ้นจากปีนี้ 40% จากกลไกตลาดที่มีความต้องการเพิ่ม